【分秒在握】班德禮殺出重圍
2024年04月26日 01:00
東網電視
更多新聞短片
「馬林」上仗受阻下仍殺入連贏。
香港馬圈在「後潘頓時代」,相信會出現群雄割據的局面,田泰安支持不少,但是否冠軍之材頗有懷疑;至於布文礙於磅重,始終揀選坐騎方面有局限;因此一群二線頂騎師如何澤堯、艾兆禮及班德禮等,必然會全力爭取成績以求上位。班德禮早前因紀律問題被停牌兩個月兼罰款30萬元,能夠繼續在港策騎已是萬幸,而騎者復出以來,低調行事慢慢納回正軌,看來已「經一事,長一智」。
今次季尾焦點賽日,班德禮在主席短途獎接手英國代表「堅信」外,其餘場次亦有不少實力坐騎,其中騎慣騎熟的「馬林」,就值得投以信心一票。無論係韋達馬房,又或者係班德禮本人,「馬林」都可以話係練騎今季的代表作,此駒季內已經贏出4場,其中就有3場勝仗由班德禮經手,而韋達亦曾經表示過,班德禮對此駒的發力點掌握得特別好,因此人馬每每交到好成績。
其實「馬林」上仗出爭1400米,雖然不敵「競駿輝煌」,但有細心看賽事片段的朋友應該都看到,此駒在直路取位其實諸多意外,否則必然可以跑得更接近,來到今次,人馬捲土重來,相信取位方面會更小心,而此駒既能跟前,亦有後勁,加上贏過變化地,縱使天氣不穩,此駒亦冇有怕。
■長風